## Rješenje o odobrenju objavljivanja ponude za preuzimanje javnoga dioničkog društva HOTEL EXCELSIOR, za društvo GRUPA JADRANSKI LUKSUZNI HOTELI, d.o.o.

### NN 99/2005 (16.8.2005.), Rješenje o odobrenju objavljivanja ponude za preuzimanje javnoga dioničkog društva HOTEL EXCELSIOR, za društvo GRUPA JADRANSKI LUKSUZNI HOTELI, d.o.o.

# KOMISIJA ZA VRIJEDNOSNE PAPIRE REPUBLIKE HRVATSKE

**1938**

Sukladno odredbama članka 13. stavka 2. Zakona o
preuzima­nju dioničkih društava (»Narodne novine«, broj 84/02., 87/02. i
120/02.), Komisija za vrijednosne papire Republike Hrvatske, na te­melju
Zahtjeva trgovačkog društva GRUPA JADRANSKI LUKSUZ­NI HOTELI d.o.o., Rijeka,
Dolac 4, zastupanog po opunomoćeniku, trgovačkom društvu HYPO ALPE-ADRIA BANK
d.d., Zagreb, Kotu­raška 47, koje zastupa Karl Heinz Truskaller, predsjednik
Uprave, za odobrenje objavljivanja ponude za preuzimanje javnoga dioničkog
društva HOTEL EXCELSIOR d.d., Dubrovnik, Frana Supila
12, na sjednici održanoj 11. kolovoza 2005., donijela je

## RJEŠENJE

1. Trgovačkom društvu GRUPA JADRANSKI LUKSUZNI
HOTELI d.o.o., Rijeka, Dolac 4, odobrava se objavljivanje ponude za preuzimanje
javnoga dioničkog društva HOTEL EXCELSIOR d.d., Dubrovnik, Frana
Supila 12.

2. Ovo rješenje objavit će se u »Narodnim
novinama«.

Obrazloženje

I. Trgovačko društvo GRUPA JADRANSKI LUKSUZNI
HOTELI d.o.o., Rijeka, Dolac 4 (dalje u tekstu: Ponuditelj), zastupano po
opunomoćeniku, trgovačkom društvu HYPO ALPE-ADRIA-BANK d.d., Zagreb, Koturaška
47, koje zastupa Karl Heinz
Truskaller, predsjed­nik Uprave, podnijelo je Komisiji za vrijednosne papire
Republike Hrvatske (dalje u tekstu: Komisija), 3. kolovoza 2005., sukladno od­redbi članka 13. stavka 1. Zakona o preuzimanju dioničkih
društava (dalje u tekstu: Zakon), Zahtjev za odobrenje objavljivanja ponude za
preuzimanje trgovačkog društva HOTEL EXCELSIOR d.d., Dubrovnik, Frana Supila 12 (dalje u tekstu: Izdavatelj), ponudu i
isprave iz članka 12. stavka 2. Zakona, a 8. kolovoza 2005., dopunu Zahtjeva,
od kada se Zahtjev Ponuditelja za odobrenje objavljivanja ponude za preuzimanje
smatra urednim.

II. Izdavatelj je javno dioničko društvo,
sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine«, broj 118/03.),
u svezi s odredbama članka 114. stavaka 1. i 5. Zakona o tržištu vrijednosnih
papira (»Narodne novine«, broj 84/02.).

Komisija je izvršila uvid u podatke sudskog
registra na interne­tu te utvrdila da temeljni kapital Izdavatelja iznosi
47,294.700,00 kuna.

Uvidom u podatke Središnje depozitarne agencije
d.d., Zagreb, utvrđeno je da je Izdavatelj na zadnji dan u mjesecu travnju,
svibnju i lipnju 2005. godine, imao više od 100 dioničara.

III. Obveza objavljivanja ponude za preuzimanje,
sukladno od­redbi članka 4. stavka 1. Zakona, nastala
je za Ponuditelja 7. srp­nja 2005., stjecanjem
407.095 dionica, odnosno 86,08% učešća u temeljnom kapitalu Izdavatelja, što
daje 86,10% od ukupnog broja glasova koje daju dionice Izdavatelja s pravom
glasa, temeljem Ugovora o prodaji dionica Izdavatelja, sklopljenog između
Ponuditelja, kao kup­ca i GORANA ŠTROKA, Zagreb, Rokov perivoj 8, kao
prodavatelja, a nakon kojeg stjecanja Ponuditelj raspolaže sa 407.095 dionica,
odnosno 86,08% učešća u temeljnom kapitalu Izdavatelja, što daje 86,10% od
ukupnog broja glasova koje daju dionice Izdavatelja s pravom glasa.

IV. Cijena po kojoj Ponuditelj nudi otkup
dionica u ponudi za pre­uzimanje iznosi 113,00 kuna po dionici. Prema podacima
dostupnima Komisiji i dokumentaciji priloženoj uz predmetni Zahtjev, najviša
cijena po kojoj je Ponuditelj stjecao dionice Izdavatelja s pravom glasa u
razdoblju od jedne godine prije dana objavljivanja ponude za preuzimanje iznosi
19,05 kuna po dionici. Prema podacima dobivenim od Zagrebačke burze d.d.,
Zagreb i Varaždinske burze d.d., Varaždin, dostavljenih na zahtjev Komisije (u
predmetu: klasa: 450-08/05-01/312), na Zagrebačkoj burzi d.d., Zagreb, u zadnja
tri mjeseca prije nastanka obveze objavljivanja ponude za preuzimanje bila je
jedna transakcija sa 119 dionica Izdavatelja po cijeni od 113,00 kn po dionici,
dok u istom razdoblju nije bilo transakcija dionicama Izdavatelja na
Varaždinskoj burzi d.d., Varaždin, te je utvrđeno da je cijena izražena u
ponudi za preuzimanje u iznosu od 113,00 kuna po dionici, utvrđena u skladu s
odredbom članka 15. stavci 3. – 6. Zakona.

V. Ponuditelj je vlasnik 407.095 redovnih
dionica Izdavatelja, a temeljni kapital Izdavatelja podijeljen je na 472.947
redovnih dionica, svaka u nominalnom iznosu od 100,00 kuna. Novčana sredstva
potrebno je osigurati sukladno odredbi članka 9. stavka 1. Zakona, za plaćanje
preostalih 65.718 dionica Izdavatelja s pravom glasa, u iznosu od najmanje
7,426.134,00 kuna. Uvidom u Garanciju broj: 031-1813-2005 koju je 27. srpnja
2005. godine u korist svih dioni­čara Izdavatelja izdala HYPO ALPE-ADRIA BANK
d.d., Zagreb, Koturaška 47, s rokom važenja do 31. prosinca 2005., utvrđeno je
da je Ponuditelj osigurao sredstva u iznosu 7,460.000,00 kuna.

VI. Nadalje, utvrđeno je da su Zahtjevu
priložene potvrde o pla­ćenoj
administrativnoj pristojbi i naknadi, sukladno odredbama članka 2. točke 24.
Pravilnika o vrsti i visini administrativnih pristojbi i naknada (»Narodne
novine«, broj 115/02. i 43/03.).

VII. Budući da je Ponuditelj dostavio tekst
ponude za preuzima­nje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII. Na temelju odredbe članka 8. stavka 4.
Zakona o tržištu vrijednosnih papira, ovo rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se može pokrenu­ti upravni spor podnošenjem tužbe Upravnom sudu Republike
Hrvatske u roku 30 dana od dana primitka ovog rješenja.

Klasa:
UP/I-450-08/05-02/114

Urbroj: 567-01/05-4

Zagreb,
11. kolovoza 2005.

Zamjenik

Predsjednika Komisije

**Ivo Šulenta, v. r.**

Rješenje, NN 99/2005-1938